CELEX: 62014CN0215
Language: sk
Date: 2014-04-28 00:00:00
Title: Vec C-215/14: Návrh na začatie prejudiciálneho konania, ktorý podal High Court of Justice, Chancery Division (Spojené kráľovstvo) 28. apríla 2014 – Société de Produits Nestlé SA/Cadbury UK Ltd

21.7.2014   
            
            
               SK
            
            
               Úradný vestník Európskej únie
            
            
               C 235/6
            
         Návrh na začatie prejudiciálneho konania, ktorý podal High Court of Justice, Chancery Division (Spojené kráľovstvo) 28. apríla 2014 – Société de Produits Nestlé SA/Cadbury UK Ltd
   (Vec C-215/14)
   2014/C 235/08
   Jazyk konania: angličtina
   
      Vnútroštátny súd, ktorý podal návrh na začatie prejudiciálneho konania
   
   High Court of Justice, Chancery Division (England and Wales)
   
      Účastníci konania pred vnútroštátnym súdom
   
   
      Žalobkyňa: Société de Produits Nestlé SA
   
      Žalovaná: Cadbury UK Ltd
   
      Prejudiciálne otázky
   
   
               1.
            
            
               Postačuje na to, aby ochranná známka nadobudla na základe svojho používania rozlišovaciu spôsobilosť v zmysle článku 3 ods. 3 smernice 2008/95/ES (1), ak prihlasovateľ preukáže, že v relevantný deň významná časť zainteresovaných kruhov pozná ochrannú známku a spája si ju s tovarom prihlasovateľa v tom zmysle, že ak by sa mali zamyslieť nad tým, kto uviedol na trh tovar označený touto ochrannou známkou, uviedli by prihlasovateľa; alebo musí prihlasovateľ preukázať, že pre významnú časť zainteresovaných kruhov predstavuje ochranná známka (v porovnaní s prípadnými inými existujúcimi ochrannými známkami) označenie pôvodu tovaru?
            
         
               2.
            
            
               Ak má tvar tri základné vlastnosti, z ktorých jedna vyplýva z povahy samotného tovaru, a zvyšné dve sú nevyhnutné na dosiahnutie technického výsledku, vylučuje článok 3 ods. 1 písm. e) bod i) a/alebo ii) smernice 2008/95/ES zápis tohto tvaru ako ochrannej známky?
            
         
               3.
            
            
               Má sa článok 3 ods. 1 písm. e) bod ii) smernice 2008/95/ES, podľa ktorého nebudú do registra zapísané tvary, ktoré sú nevyhnutné na dosiahnutie technického výsledku, vykladať tak, že sa vzťahuje na spôsob, akým je tovar vyrobený, a nie na spôsob, akým funguje?
            
         
      (1)  Smernica Európskeho parlamentu a Rady 2008/95/ES z 22. októbra 2008 o aproximácii právnych predpisov členských štátov v oblasti ochranných známok (Ú. v. EÚ L 299, s. 25).